Source: http://docplayer.hu/2440853-A-neo-magyar-segitokutya-egyesulet-egyseges-szerkezetu-alapszabalya-a-modositasok-dolt-betuvel-szedve.html
Timestamp: 2018-02-23 05:40:31+00:00

Document:
A NEO Magyar Segítőkutya Egyesület EGYSÉGES SZERKEZETŰ ALAPSZABÁLYA. (A módosítások dőlt betűvel szedve.) - PDF
Download "A NEO Magyar Segítőkutya Egyesület EGYSÉGES SZERKEZETŰ ALAPSZABÁLYA. (A módosítások dőlt betűvel szedve.)"
1 A NEO Magyar Segítőkutya Egyesület EGYSÉGES SZERKEZETŰ ALAPSZABÁLYA (A módosítások dőlt betűvel szedve.) Budapest, október 27.
2 NEO Magyar Segítőkutya Egyesület ALAPSZABÁLYA A NEO Segítőkutya Egyesület taggyűlése a Magyar Köztársaság Polgári törvénykönyvéről szóló évi IV. törvény (továbbiakban: Ptk.) ai és az Egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény (továbbiakban: Ectv.), továbbá a Segítőkutya kiképzésének, vizsgáztatásának és alkalmazhatóságának szabályairól szóló 27/2009. (XII.3.) SZMM rendelet rendelkezései alapján a mai napon az egyesület Alapszabályát az alábbi tartalommal fogadta el: I. FEJEZET AZ EGYESÜLET NEVE, SZÉKHELYE, JOGÁLLÁSA 1.1. Az Egyesület neve: NEO Magyar Segítőkutya Egyesület 1.2. Az Egyesület rövidített neve: NEO MSKE 1.2. Az Egyesület székhelye: 1192 Budapest XIX. Ker., Dobó Katica utca 112. földszint Az Egyesület működési területe: Magyarország egész területe 1.4. Az Egyesület jogi személy Az Egyesület emblémája: Piros színű háromnegyed kör által határolt, zöld színű stilizált kutyalábnyom, melynek közepén fehér színű, kerekesszékben ülő stilizált emberi alak található segítőkutyával Az Egyesület célja: II. FEJEZET AZ EGYESÜLET CÉLJA, TEVÉKENYSÉGI KÖRE A fogyatékossággal élő emberek életminőségének javítása, társadalmi integrációjának előmozdítása speciális feladatok ellátására alkalmas
3 segítőkutyák kiképzésével és azoknak a fogyatékossággal élő személyekhez történő eljuttatásával, ezeken keresztül a társadalmi szolidaritás erősítése, az állatvédelem és a felelős állattartás népszerűsítése, továbbá terápiás kutyák alkalmazása gyógypedagógiai, pszichológiai, pszichiátriai, konduktív pedagógiai habilitációs és rehabilitációs folyamatokban Az Egyesület tevékenységi köre: Különböző feladatokra alkalmas segítőkutyák kiképzése, vizsgáztatása és azoknak a fogyatékossággal élő személyekhez történő eljuttatása. Terápiás kutyák kiképzése és alkalmazása. A kiképzett segítőkutyák munkájának figyelemmel kísérése, fejlesztése. A segítőkutyák kiképzésének, ellátásának támogatása. A fogyatékossággal élő emberek társadalmi beilleszkedésének és befogadásának támogatása a szocializációt és egyéni fejlődést segítő fejlesztőterápiás programok kivitelezésével. Segítőkutyák kiképzésével és alkalmazásával a fogyatékossággal élő személyek esélyegyenlőségének javítása. Általános kutyavezető, kiképzősegéd, kiképzésvezető és teljesítménybíró képzésének elősegítése, támogatása. Katasztrófaelhárító képzések, bevetési gyakorlatok, versenyek, vizsgák szervezésének, lebonyolításának elősegítése, támogatása. A kiképzett segítőkutyák társadalmi hasznosságának elismertetése, valamint a felelős állattartás, ezen belül a kutyatartás kulturált formájának népszerűsítése. A képzési programban résztvevő kutyák tenyésztése, beszerzése és tartása. Minden olyan tudományos kutatás támogatása, amely elősegíti a mentálhigiénés terápiában közreműködő vagy fizikai segítséget nyújtó kutyák kiképzését és erősíti a társadalomra gyakorolt hatásukat. Szakvélemények készítése Ismeretterjesztés, kiadványok, tájékoztató anyagok készítése. Kapcsolattartás nemzetközi szervezetekkel. Részfeladatok átvállalása és együttműködés más civil szervezetekkel, állami és önkormányzati szervekkel a közérdekű célok előmozdítása érdekében. Szervezetek közötti koordinációs feladatok ellátása. Szabadidős- és sportprogramok szervezése, támogatása és lebonyolítása. Állati viselkedésproblémák korrigálása, az állatvédelmi kultúra fejlesztése Az Egyesület politikai tevékenységet nem végez. Az egyesület sem közvetlen, sem közvetett politikai tevékenységet nem folytat, szervezete
4 független a pártoktól, a pártok érdekében politikai tevékenységet nem folytat, azoknak anyagi támogatást nem nyújt, illetve azoktól támogatást nem kap, továbbá országgyűlési képviselő-választáson, megyei, fővárosi önkormányzat és a megyei jogú városok képviselő-testületébe, valamint Európai Parlament tagjának és polgármesternek jelöltet nem állít és nem támogat Az egyesületi tagság formái: rendes tagság tiszteletbeli tagság pártoló tagság. III. FEJEZET AZ EGYESÜLET TAGJAI 3.2. RENDES TAGSÁG: Az egyesület rendes tagja lehet az a 18. életévét betöltött természetes személy, aki az egyesület elnökségéhez írásban benyújtott tagfelvételi kérelmében nyilatkozik arról, hogy elfogadja a jelen Alapszabályban foglalt egyesületi célokat és részt vesz az egyesület tevékenységében, a tagfelvétel évére esedékes tagdíjat az egyesület pénztárába befizette és tagfelvételi kérelmét a taggyűlés jóváhagyja. Az egyesület rendes tagja lehet minden olyan szervezet, jogi személy, amelynek képviselője az egyesület elnökségéhez írásban benyújtott tagfelvételi kérelmében nyilatkozik arról, hogy elfogadja a jelen Alapszabályban foglalt egyesületi célokat és részt vesz az egyesület tevékenységében, továbbá a tagfelvétel hónapjára esedékes tagdíj összegét az egyesület pénztárába befizette és tagfelvételi kérelmét az taggyűlés jóváhagyja A rendes egyesületi taggá válás: A tag - amennyiben nem alapító tag - a már működő egyesületbe úgy léphet, hogy írásbeli tagfelvételi kérelmet nyújt be az egyesület elnökségéhez, melyben kifejezi taggá válási szándékát és nyilatkozik az Alapszabály 3.2. pontjában foglaltakról, csatolja továbbá 2 (kettő) egyesületi tag írásos ajánlását. A taggá válni szándékozó személy a tagfelvétel évére vonatkozó éves tagdíjat tagfelvételi kérelmének benyújtásával egyidejűleg - az egyesület pénztárába köteles befizetni. A taggá válni szándékozó személy a taggyűlésen az elnök meghívója alapján vehet részt. A taggyűlés titkos szavazással, a jelenlévőkből 50% + 1 fő szavazatával elfogadja, vagy elutasítja a tag felvételét. Az döntést a taggyűlés határozati formában, a szavazást követően nyomban kihirdeti, amely határozatot nem kell indokolni. A határozat ellen fellebbezésnek helye nincs, de elutasítás esetén a következő taggyűlésen újra kérhető a tagfelvétel. A tagfelvételi kérelem elutasítása esetén a jelen pont alapján befizetett tagdíj a
5 kérelmező részére 3 munkanapon belül kamatok nélkül visszafizetésre kerül A rendes egyesületi tag kötelezettségei: A tag köteles betartani az Alapszabályban, a Szervezeti és Működési Szabályzatban és egyéb egyesületi szabályzatokban foglaltakat, valamint az egyesület szerveinek a határozatait. A tag köteles a taggyűlés által jóváhagyott éves tagdíjat a tagdíjhatározatban rögzített határidőn belül az egyesület részére az egyesület bankszámlájára történő készpénzbefizetéssel vagy átutalással megfizetni. Amennyiben a tag a tagdíjfizetési kötelezettségének az elnök írásbeli felszólítását követően, a felszólításban megadott póthatáridőn belül sem tesz eleget, úgy tagsági jogviszonya törölhető. A tag - lehetőségeihez és képességeihez mérten - köteles részt vállalni az egyesületet tevékenységében, és az egyesület rendezvényein az egyesület társadalmi elfogadottságának és megbecsültségének megfelelően viselkedni. A tag köteles az egyesület taggyűlésének a tagokra kötelező határozatai szerint eljárni. Köteles tartózkodni minden olyan magatartástól, amely az egyesület céljainak elérését veszélyeztetheti A rendes egyesületi tag jogai: A tagokat egyenlő jogok illetik meg. A tagok jogaikat személyesen gyakorolják, nem magánszemély tag jogait képviselője útján gyakorolja. Magánszemély tag esetében képviseletnek helye nincs. Egyesületi tisztségre bármely tag választható. A tárgyalt ügyekben minden jelenlévő tagnak egy szavazata van. Minden tag rendelkezik aktív és passzív választójoggal. Tanácskozási jog: a tag részt vehet a taggyűlésen és az egyesület vitaülésein, előadásain, egyéb fórumain, ahol részvételi jogán túl felszólalhat, javaslatot tehet, bárkihez kérdéseket intézhet. Személyes tájékozódási jog: a tag bármikor jogosult tájékoztatást kérni az egyesület tevékenységéről, gazdálkodásáról, ennek keretében betekinteni az egyesület irataiba A rendes egyesületi tagság megszűnése: A természetes személy tag halálával, illetve a nem természetes személy tag megszűnésével. A tag kilépésével, a kilépési szándéknak az elnökséghez történő írásbeli bejelentésével, a kilépési nyilatkozatnak az elnökséghez való érkezését követően azonnali hatállyal. A kilépési nyilatkozatot nem kell indokolni. A tag kizárásával. A tag tagsági jogviszonyának törlésével. Az egyesület megszűnésével.
6 A rendes egyesületi tag kizárása: A taggyűlés minősített határozattal a jelenlévő, szavazati joggal rendelkező tagok legalább 3/4-es szavazat-többségével az egyesületből kizárhatja azt a tagot aki valamely, az egyesületi tagságából eredő kötelezettségét ismételten vagy súlyosan megszegi, az egyesület céljával, szellemiségével vagy az alapszabállyal össze nem egyeztethető magatartást tanúsít. A tag kizárására bármely egyesületi tag az elnökséghez címzett indokolt beadványában írásbeli javaslatot tehet. A kizárási eljárás megindításáról az elnökség a kizárással érintett tagot az indítvány kézhezvételét követő 3 munkanapon belül írásban köteles értesíteni. A kizárási javaslattal érintett tagnak a határozathozatal előtt lehetőséget kell adni arra, hogy a taggyűlés előtt felszólalhasson, álláspontját kifejthesse. A kizárásról szóló határozatot a taggyűlésen azonnal ki kell hirdetni, majd írásba foglalni és indokolni kell. Ha a kizárt tag a taggyűlésen nincs jelen, úgy a határozatot a részére kézbesíteni kell. A kizárt tag a kizárási határozat ellen a Ptk. alapján jogorvoslattal élhet A rendes egyesületi tag tagsági jogviszonyának törlése: Az elnökség a jelenlévő, szavazatra jogosult elnökségi tagok egyhangú határozatával törölheti annak a rendes tagnak a tagsági jogviszonyát, aki a 30 napnál régebben lejárt esedékességű tagdíjtartozását az elnökség jogkövetkezményekre való figyelmeztetést is tartalmazó írásbeli felszólítására sem fizette be. A tagsági jogviszony törléséről szóló határozatot az elnökség ülésén azonnal ki kell hirdetni, majd írásba foglalni és indokolni kell. A határozatot a törléssel érintett tag részére kézbesíteni kell, aki a határozat ellen jogosult a taggyűléshez fellebbezéssel fordulni TISZTELETBELI TAGSÁG: Az elnökség felkérése és javaslata alapján az egyesület tiszteletbeli tagja lehet az a kiemelkedő oktatási, tudományos, kulturális, művészeti vagy sporteredményeket elért természetes személy, aki a fogyatékossággal élő személyek társadalmi integrációjának elősegítése, a társadalmi esélyegyenlőség biztosítása, az állati jogok védelme, illetőleg az egyesület érdekében végzett kimagasló tevékenységével az egyesület célkitűzéseit támogatja Tiszteletbeli taggá válás: A tiszteletbeli tag felvételéről a taggyűlés dönt, a jelenlévők tagokból 50% + 1 fő szavazatával. A tiszteletbeli tag személyére az egyesület elnöksége tesz javaslatot a taggyűlés számára. Az egyesület rendes tagjainak 20%-a, de legalább 10 (tíz) rendes egyesületi tag írásbeli beadványában kezdeményezheti az elnökségnél tiszteletbeli tag felvételét Tiszteletbeli tag kötelességei: A tiszteletbeli tag köteles betartani az Alapszabályban, a Szervezeti és Működési Szabályzatban és egyéb egyesületi szabályzatokban foglaltakat, valamint az
7 egyesület szerveinek a határozatait. Köteles tartózkodni minden olyan magatartástól, amely az egyesület céljainak elérését veszélyeztetheti. Tiszteletbeli tagnak tagdíjfizetési kötelezettsége nincs Tiszteletbeli tag jogai: Részt vehet az egyesület rendezvényein, azokon felszólalhat. Egyesületi tisztségre nem választható. Szavazati joga nincs. Az egyesület érdekében hosszabb időn át kiemelkedő tevékenységet kifejtett tiszteletbeli tagok tiszteletbeli tisztségre választhatók (tiszteletbeli elnök, tiszteletbeli társelnök) A tiszteletbeli tagság megszűnése: A tiszteletbeli tag halálával. A tiszteletbeli tagságról való lemondással, a lemondási szándéknak az elnökséghez történő írásbeli bejelentésével, a lemondó nyilatkozatnak az elnökséghez való érkezését követően azonnali hatállyal. Az írásba foglalt lemondó nyilatkozatot nem kell indokolni. A tiszteletbeli tagság visszavonásával. Az egyesület megszűnésével A tiszteletbeli tagság visszavonása: Az elnökség előterjesztése alapján a taggyűlés minősített határozattal a jelenlévő, szavazati joggal rendelkező rendes tagok legalább 3/4-es szavazat-többségével visszavonhatja a tiszteletbeli tagságát annak aki az egyesület céljával, szellemiségével vagy az alapszabállyal össze nem egyeztethető magatartást tanúsít, büntetőügyben közügyek gyakorlásától jogerősen eltiltották. Az egyesület rendes tagjainak 20%-a, de legalább 10 (tíz) rendes egyesületi tag indokolt, írásbeli beadványában kezdeményezheti az elnökségnél bármelyik tiszteletbeli tag tiszteletbeli tagságának visszavonását. A tiszteletbeli tagság visszavonásáról szóló határozatot a taggyűlés ülésén azonnal ki kell hirdetni, majd írásba foglalni és indokolni kell. A határozatot a tiszteletbeli tagság visszavonásával érintett tiszteletbeli tag részére kézbesíteni kell, aki a kizárási határozat ellen a Ptk. alapján jogorvoslattal élhet PÁRTOLÓ TAGSÁG: Az egyesület pártoló tagja lehet minden olyan természetes személy, szervezet, jogi személy, amely az egyesület elnökségéhez írásban benyújtott kérelmében nyilatkozik arról, hogy elfogadja a jelen Alapszabályban foglalt egyesületi célokat és készségét fejezi ki az egyesület tevékenységének rendszeres és folyamatos támogatására Pártoló taggá válás: A pártoló tag felvételéről a taggyűlés dönt, a jelenlévő tagokból 50% + 1 fő szavazatával.
8 A pártoló tag személyére az egyesület elnöksége tesz javaslatot a taggyűlés számára. A nem természetes személy pártoló tag képviselője útján gyakorolja jogait Pártoló tag kötelességei: A pártoló tag köteles betartani az Alapszabályban, a Szervezeti és Működési Szabályzatban és egyéb egyesületi szabályzatokban foglaltakat, valamint az egyesület szerveinek a határozatait. Köteles tartózkodni minden olyan magatartástól, amely az egyesület céljainak elérését veszélyeztetheti. Pártoló tagnak tagdíjfizetési kötelezettsége nincs. A pártoló tag köteles a belépéskor vállalt vagyoni hozzájárulás teljesítésére Pártoló tag jogai: Részt vehet az egyesület rendezvényein, azokon felszólalhat. Egyesületi tisztségre nem választható. Szavazati joga nincs A pártoló tagság megszűnése: A pártoló tag halálával, illetve megszűnésével. A pártoló tagságról való lemondással, a lemondási szándéknak az elnökséghez történő írásbeli bejelentésével, a lemondó nyilatkozatnak az elnökséghez való érkezését követően azonnali hatállyal. Az írásba foglalt lemondó nyilatkozatot nem kell indokolni. A pártoló tagság visszavonásával. A pártoló tag tagsági jogviszonyának törlésével. Az egyesület megszűnésével A pártoló tagság visszavonása: Az elnökség előterjesztése alapján a taggyűlés minősített határozattal a jelenlévő, szavazati joggal rendelkező rendes tagok legalább 3/4-es szavazat-többségével visszavonhatja a pártoló tagságát annak aki az egyesület céljával, szellemiségével vagy az alapszabállyal össze nem egyeztethető magatartást tanúsít, büntetőügyben jogerősen elmarasztalták, természetes személy esetében a közügyek gyakorlásától eltiltották. A pártoló tagság visszavonásáról szóló határozatot a taggyűlés ülésén azonnal ki kell hirdetni, majd írásba foglalni és indokolni kell. A határozatot a pártoló tagság visszavonásával érintett pártoló tag részére kézbesíteni kell, aki a pártoló tagságának visszavonásról szóló határozat ellen a Ptk. alapján jogorvoslattal élhet A pártoló tag tagsági jogviszonyának törlése: Az elnökség a jelenlévő, szavazatra jogosult elnökségi tagok egyhangú határozatával törölheti annak a pártoló tagnak a tagsági jogviszonyát, aki a belépéskor vállalt vagyoni hozzájárulását az elnökség jogkövetkezményekre való figyelmeztetést is tartalmazó írásbeli felszólítására, a felszólításban megadott 30 napos határidőn belül sem
9 teljesítette. A pártoló tag tagsági jogviszonyának törléséről szóló határozatot az elnökség ülésén azonnal ki kell hirdetni, majd írásba foglalni és indokolni kell. A határozatot a törléssel érintett pártoló tag részére kézbesíteni kell, aki a határozat ellen jogosult a taggyűléshez fellebbezéssel fordulni. IV. FEJEZET AZ EGYESÜLETI TAGDÍJ 4.1. Az egyesületi tagdíj meghatározása: Az egyesületi tagdíj mértékéről és megfizetésének határidejéről az elnökség előterjesztése alapján a taggyűlés dönt Az egyesületi tagdíj megfizetése: Az egyesületi tagdíj éves tagdíj, megfizetése az éves tagdíjhatározatban foglaltak szerinti határidőben, egyösszegben esedékes. V. FEJEZET AZ EGYESÜLET SZERVEZETE 5.1. Az Egyesület szervezete, képviseleti szervei: Taggyűlés Elnökség Elnök Az egyesület ügyintéző és képviseleti szervének tagja az lehet, aki a közügyek gyakorlásától nincs eltiltva, és a) magyar állampolgár, b) a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy c) a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik. Az egyesület tisztségviselője megválasztását megelőzően köteles nyilatkozni a más társadalmi szervezetnél betöltött tisztségéről A TAGGYŰLÉS Az egyesület legfőbb szerve a taggyűlés, amely a tagok összességéből áll. Ülésein kizárólag az egyesület tagjai és az elnök által meghívott személyek lehetnek jelen. A taggyűlés üléseiről jegyzőkönyv készül. Rendes ülés: a taggyűlést évente legalább egy alkalommal, minden év március 31-ig össze kell hívni.
10 Rendkívüli ülés: a taggyűlést az elnökség egyszerű szótöbbséggel hozott határozata alapján is össze kell hívni, továbbá akkor is, ha azt a tagok 1/3-a - az ok és a cél megjelölésével - írásban kéri. A taggyűlést abban az esetben is össze kell hívni, ha a bíróság azt elrendeli. A taggyűlés rendkívüli ülését a bíróság által megjelölt határidőn belül, vagy az elnökség határozatának keltétől, illetve a tagok kezdeményezésének kézhezvételétől számított 15 napon belüli időpontra kell összehívni A taggyűlés hatásköre: Alapszabály megállapítása, módosítása. Az egyesület éves költségvetésének, pénzügyi tervének, az előző éves pénzügyi terv teljesítéséről szóló, a számviteli törvény rendelkezései szerint készített beszámoló elfogadása. Az elnökség éves beszámolójának elfogadása. Az egyesület más egyesülettel történő egyesülésének, feloszlásának kimondása. Rendes egyesületi tag felvétele, illetve kizárása. Tiszteletbeli tag felvétele, tiszteletbeli tagság visszavonása. Pártoló tag felvétele, pártoló tagság visszavonása. Az elnökség tagjainak és az elnöknek a megválasztása. Az elnökség tagjainak és az elnöknek a visszahívása. Az elnökség tagjai és az elnök részére járó éves tiszteletdíj összegének meghatározása. Az évi tagdíj összegének és megfizetési határidejének meghatározása. Az egyesület feloszlása esetén a hitelezők kielégítése utáni vagyon felhasználásának módjáról való döntés. Döntés mindazokban az ügyekben, amelyeket az alapszabály a taggyűlés kizárólagos hatáskörébe utal A taggyűlés összehívása: A taggyűlést az elnök hívja össze valamennyi regisztrált tag írásbeli értesítésével. A meghívót az ülés tervezett időpontját megelőzően legalább nyolc naptári nappal meg kell küldeni a tagoknak. A meghívónak tartalmaznia kell a napirendi pontokat, az ülésre meghívott nem egyesületi tagok nevét, valamint a határozat-képtelenség esetén megtartandó megismételt taggyűlés helyét és pontos dátumát. A megismételt taggyűlés a résztvevők számától függetlenül határozatképes az eredeti meghívóban rögzített napirendi pontok tekintetében, ha a távolmaradás jogkövetkezményeit és a megismételt taggyűlés helyét és időpontját az eredeti meghívó tartalmazza. A meghívó kézbesítése elektronikus levélben ( ) is érvényes. A taggyűlés ülése előtt a tagok bármelyike írásban észrevételt tehet az elnöknek a meghívó tartalmára vonatkozóan, amelyet az elnök a taggyűlésen köteles előadni. A taggyűlés ülését legkevesebb három nappal megelőzően a tagok 1/3-a az elnökhöz benyújtott indokolt írásbeli kérelmében kérheti további legfeljebb három - napirendi pont felvételét. A meghívóban előzetesen meghirdetett napirendi pontokat ilyen módon kizárólag abban az esetben lehet bővíteni, ha a taggyűlésen a rendes tagok 100%-ban jelen vannak. Minden új napirendi javaslatot a taggyűlést megelőzően ismertetni kell a tagokkal. Ha a taggyűlésen a
11 rendes tagok 100%-ban nincsenek jelen, úgy a napirend bővítésére irányuló kezdeményezést - amennyiben azt a kérelmezők a kérelemben kifejezetten kérik - jelen Alapszabály 5.2. pontja szerint a taggyűlés rendkívüli ülésének összehívására irányuló kezdeményezésként kell kezelni A határozathozatal: A taggyűlés akkor határozatképes, ha azon a szavazásra jogosult tagok 50%-a + 1 fő jelen van. A határozatképtelenség miatt megismételt taggyűlés az eredeti meghívóban rögzített napirendi pontok tekintetében a résztvevők számától függetlenül határozatképes abban az esetben, ha a távolmaradás jogkövetkezményeire a tagok figyelmét a meghívóban kifejezetten felhívták és az eredeti meghívó a megismételt taggyűlés helyét és időpontját tartalmazza. A taggyűlés a hatáskörébe tartozó ügyekben határozatait a jelenlévő, szavazati joggal rendelkező tagok egyszerű szótöbbségével hozza, kivéve az Alapszabályt érintő kérdéseket, valamint az egyesület más egyesülettel való összeolvadását, illetve feloszlását kimondó, egyesületi tag kizárására, a tiszteletbeli tagság és a pártoló tagság visszavonására, az elnökség, illetve az elnök visszahívására irányuló döntéseket, ahol a jelenlévő, szavazati joggal rendelkező tagok legalább 3/4-ének (minősített többség) igenlő szavazata szükséges. A taggyűlés az éves beszámolóról szóló határozatát az általános szabályok szerint, a jelenlévő, szavazati joggal rendelkező tagok egyszerű szótöbbségével hozza. A taggyűlés a levezető elnök, a jegyzőkönyvvezető, valamint a 2 (kettő) fő jegyzőkönyv hitelesítő megválasztásáról az ülés megkezdésekor nyílt szavazással, a jelenlévő, szavazati joggal rendelkező tagok egyszerű szótöbbségével határoz. Szavazás esetén a szavazatokat a levezető elnök számolja össze a 2 (kettő) fő jegyzőkönyv hitelesítő segítségével. A taggyűlés határozatait nyílt szavazással hozza, kivéve a személyi döntéseket, melyet tekintetében titkos szavazással határoz. Szavazategyenlőség esetén nyílt szavazáskor a levezető elnök szavazata dönt, titkos szavazás esetén a határozati javaslatot elvetettnek kell tekinteni. A taggyűlési határozatot az érintettekkel igazolható módon közölni kell. Az elnök köteles a taggyűlés által meghozott határozatokat a Határozatok Könyvébe behelyezni. A Határozatok Könyve oly módon tartalmazza a határozatokat, hogy abból a taggyűlés döntésének tartalma, időpontja és hatálya, valamit a döntést támogatók és ellenzők számaránya, nyílt szavazás esetén személyük megállapítható legyen AZ ELNÖKSÉG Az egyesület operatív vezető szerve a 3 (három) tagú elnökség Az elnökség összetétele: Az elnökség az elnökből és 2 (kettő) alelnökből áll. A taggyűlés az elnökség tagjait egyszerű szótöbbséggel, titkos szavazással 5 (öt) év időtartamra választja.
12 Az elnökségi tagság megszűnése: A taggyűlés általi visszahívás esetén túl megszűnik az elnökségi tagság a tag halálával, cselekvőképességének elvesztésével, illetve korlátozásával, büntetőeljárásban közügyek gyakorlásától való jogerős eltiltásával, egyesületi tagságának elvesztésével, valamint lemondásával, amely esetekben a taggyűlés új elnökségi tagot választ. Az elnökségi tag az írásba foglalt lemondó nyilatkozatát az elnökséghez köteles benyújtani. A lemondó nyilatkozatot nem kell indokolni. Az időközben választott elnökségi tag megbízatása a már hivatalban lévő elnökségi tagok mandátumával egyező időpontig szól Az elnökség működése: Az elnökség szükség szerint, de évente legalább három alkalommal ülésezik. Az elnökség üléseiről jegyzőkönyv készül, amelyet valamennyi jelenlévő elnökségi tag aláír. Az elnökség ülése határozatképes, ha azon legalább 2 (kettő) elnökségi tag jelen van. Az elnökség a határozatait nyílt szavazással, egyszerű szótöbbséggel hozza meg. A határozatot az érintettel igazolható módon írásban közölni kell. Az elnökségi ülést az elnök hívja össze valamennyi elnökségi tag előzetes írásbeli értesítésével. A meghívót az ülés tervezett időpontját megelőzően legalább 8 (nyolc) naptári nappal meg kell küldeni az elnökségi tagoknak, a napirendi pontok pontos megjelölésével. A meghívó kézbesítése elektronikus levélben ( ) is érvényes. Az elnökség ügyrendjét egyebekben maga állapítja meg Az elnökség hatásköre: Ellátja az egyesület ügyintézői és képviseleti feladatait, illetve a napi ügyviteli feladatokat. Vezeti a tag-nyilvántartást, hozzá kapcsolódóan a tagdíj-befizetések nyilvántartását. Dönt minden olyan kérdésben, ami nem tartozik a taggyűlés kizárólagos hatáskörébe. Elfogadja az egyesület ügyrendjét, szabályzatait. Az elnök köteles az elnökség által meghozott határozatokat a Határozatok Könyvébe behelyezni. A Határozatok Könyve oly módon tartalmazza a határozatokat, hogy abból az elnökség döntésének tartalma, időpontja és hatálya, valamit a döntést támogatók és ellenzők számaránya, valamint személyük megállapítható legyen AZ ELNÖK Az elnök a taggyűlés által egyszerű szótöbbséggel, titkos szavazással 5 (öt) év időtartamra választott vezető tisztségviselő, aki az egyesület szervezetének képviseletére önállóan jogosult vezetője Az elnök hatáskörei és feladatai: Az egyesület adminisztratív szervezetének kialakítása és vezetése. Munkáltatói jogok gyakorlása az egyesület munkavállalói felett.
13 A taggyűlés és az elnökség határozatainak végrehajtása. Az elnökségi ülések előkészítése és levezetése. Az egyesület képviselete harmadik személyekkel szemben, illetve hatóságok és bíróság előtt. A taggyűlés és az elnökség határozatait tartalmazó Határozatok Könyvének vezetése. Az egyesület éves költségvetésének, pénzügyi tervének, az előző éves pénzügyi terv teljesítéséről szóló, a számviteli törvény rendelkezései szerint készített beszámoló elkészítése és jóváhagyás céljából a taggyűlés elé terjesztése. A taggyűlés és az elnökség határozatainak az alapszabályban megjelölt módon az érintettekkel való közlése. Amennyiben ez mások vagy az egyesület jogát, jogos érdekét nem sérti vagy veszélyezteti, a taggyűlés és az elnökség által meghozott határozatokat, továbbá az egyesület beszámolóit az egyesület internetes honlapján nyilvánosságra hozza Az alelnökök hatásköre: Amennyiben az elnök tartós, de 45 napot meg nem haladó akadályoztatása előre látható, úgy a feladatait az elnökség maguk közül választott tagja látja el. A megbízást írásba kell foglalni. Az elnök előre nem látható, de 45 napot meg nem haladó akadályoztatása esetén a kettő alelnök együttesen látja el az elnök feladatait Az elnök és az elnökség tagjainak visszahívása: Az taggyűlés minősített határozattal a jelenlévő, szavazati joggal rendelkező tagok legalább 3/4-es szavazat-többségével visszahívhatja az elnököt, illetve az elnökség bármely tagját, amennyiben tisztségével össze nem egyeztethető magatartást tanúsít, illetve tisztségére bármilyen ok miatt méltatlanná válik, összeférhetetlenség esetén, ha az összeférhetetlenségi okot annak felmerülésétől számított 30 (harminc) napon belül nem szünteti meg, szándékosan, illetve súlyos gondatlanságból kárt okoz az egyesületnek, valamint alkalmatlanság esetén. Az elnök, illetve bármelyik elnökségi tag visszahívására az indokok megjelölésével bármely egyesületi tag írásbeli javaslatot tehet. A javaslatot az elnökséghez kell beterjeszteni. Az érintett tisztségviselőt haladéktalanul tájékoztatni kell a visszahívására irányuló kezdeményezésről és annak indokairól. A tisztségviselő visszahívására vonatkozó indítványt az elnökség a taggyűlés elé terjeszti döntésre. Az érintett tisztségviselőnek a határozathozatal előtt lehetőséget kell adni arra, hogy a taggyűlés előtt felszólalhasson, álláspontját kifejthesse, bizonyítékait bemutathassa. A tisztségviselő visszahívásról szóló határozatot az taggyűlés ülésén azonnal ki kell hirdetni, majd írásba foglalni és indokolni kell. Az érintett tisztségviselő részére a határozatot kézbesíteni kell. A visszahívott tisztségviselő a visszahívását kimondó határozat ellen a Ptk. szerint jogorvoslattal élhet. VI. FEJEZET
14 AZ EGYESÜLET MŰKÖDÉSE ÉS GAZDÁLKODÁSA 6.1. Az egyesület működése: Az egyesület - mint társadalmi szervezet tevékenységét a nyilvántartásba vételről szóló határozat jogerőre emelkedése napján kezdheti meg Az egyesület gazdálkodása: Az egyesület a tagok által befizetett tagdíjakból, a részére juttatott támogatói befizetésekből és esetleges egyéb jövedelmekből gazdálkodik. A tagdíj összegét, befizetésének módját, határidejét az Alapszabály IV. fejezete szerint a taggyűlés határozza meg. A tagok tagdíj-befizetéseiről az elnökség a tagnyilvántartáshoz kapcsolódó nyilvántartást vezet. A tagok a tagdíj megfizetésén túl az egyesület tartozásaiért saját vagyonukkal nem felelnek. Az egyesület a vagyonával önállóan gazdálkodik, tartozásaiért saját vagyonával felel. Az egyesület a gazdálkodása során elért eredményét nem osztja fel, azt az alapszabályban meghatározott tevékenységére fordítja. Az egyesület befektetési tevékenységet nem folytat, így nincs befektetési szabályzat-készítési kötelezettsége. Az egyesületet a tagok elsődlegesen nem gazdasági tevékenység céljára alapították, és az egyesület gazdasági vállalkozási tevékenységet kizárólag másodlagos jelleggel, a céljainak elérését elősegítendő, a tevékenységét nem veszélyeztető módon folytathat. Az egyesület működése felett az ügyészség gyakorol törvényességi felügyeletet. VII. FEJEZET AZ EGYESÜLET KÉPVISELETE 7.1. Az egyesületet az elnök önállóan képviseli Az egyesület bankszámlája felett az elnök önállóan jogosult rendelkezni. VIII. FEJEZET AZ EGYESÜLET MEGSZŰNÉSE 8.1. Az egyesület megszűnik: Ha az egyesület egy másik egyesülettel egyesül (összeolvad, beolvad), a taggyűlés a feloszlásról határoz, a bíróság feloszlatja, a törvényességi ellenőrzési eljárás eredményeképpen a bíróság megszűnteti vagy megállapítja megszűnését, a fizetésképtelensége miatt indult eljárásban a bíróság megszünteti, és az egyesületet a nyilvántartásból törlik. Az b)-e) pontokban foglalt esetekben az egyesület jogutód nélkül szűnik meg. Az b) pontban foglalt esetben végelszámolási eljárást, a c)-d) pontokban foglalt esetekben pedig kényszer-végelszámolást kell lefolytatni A taggyűlés nem dönthet az egyesület feloszlásáról, ha az egyesülettel szemben
A NEO Magyar Segítőkutya Egyesület EGYSÉGES SZERKEZETŰ ALAPSZABÁLYA (A módosítások dőlt betűvel szedve.) Budapest, 2015. április 24. 1 NEO Magyar Segítőkutya Egyesület ALAPSZABÁLYA A NEO Segítőkutya Egyesület

References: bíróság 
 bíróság 
 bíróság 
 bíróság 
 bíróság 
 bíróság